Ды і ўвогуле ў стандартныя ямы саджалі стандартны матэрыял з гадавальніка, распавядае спецыяліст. А дзе быў дрэнны грунт — прывозілі новы. Высаджвалі дрэвы і кусты, устойлівыя да ўздзеяння антыгалалёдных соляў, якімі зімой пасыпаюць кальцавую. Гэта былі ясень, клён, вярба, шыпшына, спірэя японская і барбарыс. Пасадкі ажыццяўляліся ў адпаведнасці з распрацаваным Інстытутам добраўпарадкавання і гарадскога дызайну праектам, кажа Пузанкова.